**Josef Pekař**

Významná osobnosť českej historickej vedy, hlásiaci sa otvorene ku Gollovej škole. Za svoj život publikoval početné množstvo prácí, so svojským pohľadom na históriu a jej pochopenie a prežívanie.

**Život, štúdiá a základ publikácií**

Narodil sa v Malém Rohozci v roku 1870, vo veku 4 rokov sa jeho Rodina presťahovala do Daliměřic. V roku 1876 ho daj otec zapísať do prvej triedy obecnej školy v Turnove, ktorý sa stal pre mladého Pekařa významným miestom počiatkov jeho života. Pekař študoval obecnú školu 4 roky, do r. 1880, kedy prešiel na strednú školu, Gymnázium v Mladej Boleslavi.

Už v skorom veku sa z neho stal romantik, obľubujúci historické pamiatky (zrúcaniny) v okolí, ako aj diela romantickej histórie – rytierske romány. V mladom Pekařovi to vyvolávalo pocit tajomstva, v myšlienkach prežíval túto veľkolepú históriu a prebudilo to v ňom lásku k munilosti. Štúdium na gymnáziu ale Pekařovmu záujmu o históriu nemohlo dať mnoho, učebnice, hoci písané celkom solídne neboli veľmi pútavé a záživné. František Bareš, jeho učiteľ histórie, bol pre Pekařa skôr postavou negatívnou, ale napriek tomu sa práve cez neho Pekař dostal k cenným skúsenostiam s prácou archívnou ako aj s paleografiou.

## Jeho štúdium pokračovalo v roku 1888 v Prahe, na univerzite Karlo-Ferdinandovej, kde zásluhou o.i. Jaroslava Golla získal štipendium. V Prahe sa potom z Pekařa vplyvom drsných podmienok stáva z romantického chlapca, realistický mladý muž. Už po roku jeho štúdia sa hlási k skupine realistov (Golla, Rezka, Gebauera) a vstupuje do semináru Jaroslava Golla, kde odovzdáva v roku 1891 prácu *Povstání proti Václavu I. v letech 1248-1249.* v Rezekovom seminári potom v roku 1891 vypracoval *Albrecht z Valdštejna a jednání s nepřáteli císařovými v letech 1630-1634* čo mu neskôr poslúžilo ako základ práce o valdštejnskom povstaní. V novembrovom čísle Athenaea z roku 1890 sa príspevkom *Hrubá Skála* vyjadril k problematike pravosti Rukopisů královédvorského a zelenohorského. Práve Jaroslav Goll bol z realistov pre Pekařa, ako aj mládež, na univerzite v Prahe najdôležitejší, najsmerodajnejší. A bol to práve Goll, kto Pekařovi pomohol po jeho promócii v r. 1893, na ktorú napísal *Kandidatury krále Přemysla Otakara II. na německý trůn*, dostať štátne štipendium na štúdium v cudzine, v roku 1894 sa takto dostal do nemeckého Erlangenu, neskôr priamo do Berlína.

Od roku 1895 sa stal autorom ČČH, ktorý 30 rokov redigoval. aHHHH Habilitoval sa v r. 1897 prácou *Dějiny Valdštejnského spiknutí (1630–1634)*, ktorou nadviazal na svoju prácu z Rezkovho semináru. Rok na to napísal *Přehled české historiografie ve druhé polovině 19. století.* Po získaní skúseností s učením na gymnáziu v Mladej Boleslavia gymnáziu v Prahe, nastúpil na FF univerzity v Prahe, najprv ako súkromný docent, neskôr sa stáva riadnym profesorom, dekanom a nakoniec aj rektorom Univerzity Karlovy.

Pekař umiera 23. 1. 1937

**Dielo a základné okruhy záujmu**

Už v práci *Nejstarší kronika česká* dokázal že legenda tzv. Kristiána, označená Jozefom Dobrovským za podvrh zo 14. str je skutočne pravá a pochádza z 10. str a zaradil ju teda ako najstaršiu českú kroniku, čo vyvolalo jednu z najväčších diskusií novodobej českej histórie.

Jedným z hlavných bodov jeho historického záujmu sa stalo obdobie husitského povstania a doba po bitke na Bielej Hore. Svoje názory prejavuje v dielach *O době husitské* a *Žižka a jeho doba*. V týchto obdobiach dejin sa však nezhodoval s niektorými zo svojich súčasníkov, Palackým ale aj Masarykom. Masarykovo pojatie dejin sa podľa Pekařa nezakladalo z poznatkov historikej vedy a zpochybnil aj Masarykovo tvrdenie že české národné hnutie sa zakladalo na myšlienke humanity. V Palackého prípade zase Pekař nevidel obdobie husitskej revolúcie ako spravodlivý boj Čechov proti Nemcom, naopak, vyvracal myšlienku že husitstvo patrilo medzi najslávnejšie časti českých dejin a nestaval Žižku do úlohy významného vodcu, skôr ho videl ako spolubojovníka urodzených pánov . Považoval to za obdobie stagnácie a bitku na Bielej Hore chápal ako neštastie, celkovo sa na obdobie husitstva pozeral ako na boj protestantskej a katolíckej kultúry, čiastočne negujúc napätie vtedajšej spoločnosti.

Jeho postoj k ostatným osobnostiam národného obrodenia neskôr zneužili nacisti, čím chceli potlačiť odkaz Palackého. Neskôr po vojne zase komunisti spojovali jeho meno s nacistickým režimom a označili ho za odporcu národných snáh a pokroku, jeho diela vymizli z verejnosti a neboli k dostaniu.

Patril medzi zástancov Rakúsko-Uhorska, chcel zachovať monarchiu a nevidel nič dobré na jej rozpade, napriek tomu staval české záujmy na prvé miesto. Aj keď neočakával vznik ČSR po vojne, úvítal ho.

**Theodor Mommsen**

Pekař sa ujal obrany českej kultúry keď tento nemecký historik napadol význam českej kultúry pre Európu, jeho odpoveď bola preložená do niekoľkých jazykov. Pekař odmietol prirovnanie Čechov k barbarom a obával sa nacionalistickej agresii nacistického nemecka, ktorá mala za ciel zničiť českú kultúru.

**Najvýznamnejšie diela**

*Nejstarší kronika česká*(1903), *České katastry 1654–1789* (1915)

*Bílá Hora: její příčiny a následky* (1921), *Tři kapitoly z boje o Sv. Jana Nepomuckého* (1921), *Světová válka*(1921), *O smyslu českých dějin* (1929), *Žižka a jeho doba I–IV.* (1927-1933)

*Dejiny Valdštejnského spiknutí 1630-1634* (1934), *Masarykova česká filosofie*

**K ďalšiemu čítaniu**

Hanzal, Josef: *Josef Pekař: Život a dílo*, Praha, 2002.

Kalista, Zdeněk: *Josef Pekař*, Praha 1994.

Kutnar, František – Marek, Jaroslav: *Přehledné dějiny českého a slovenského dějepisectví,*Praha 1997.